Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 1993. évi LXXX. törvény 7/A. §-ának (1) bekezdése alapján történik.
Paragraph Index: 308

2. A munkaterület rövid, jellemzõ leírása A textilipari gyártástechnológiai ismeretek alapján képes egy textilipari termék menedzselésére a nyersanyagtól a késztermék értékesítéséig. Az átfogó szakmai ismereteken túl eligazodik a vállalkozások mûszaki, jogi, számviteli rendszerében. Adott idegen nyelv ismerete mellett alkalmas vállalkozások irányítására, sikeres kapcsolattartásra ügyfeleivel és beosztottaival. A minõségirányítás területén szerzett ismeretei alapján bekapcsolódik a vállalati minõségbiztosítási rendszerbe vagy annak kiépítésébe. Jártasságot tanúsít a minõségbiztosítás területén. Munkája során részt vesz marketingstratégiák, operatív marketingtermék és konkrét akcióprogramok készítésében. Aktív résztvevõje az üzemek, munkahelyek szervezési és fejlesztési munkálatainak.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes